Winchester Model 1886

KinnigBroDoareKarabinennMont en-droTennata dre zorn, dre loc'henn-grogennMunisionoùStummoù orin :.45-70 Government.45-90 Sharps.40-82 WinchesterStummoù all :.40-65 Winchester.38-56 Winchester.50-110 Winchester.40-70 Winchester.38-70 Winchester.33 WinchesterBloavezh krouidigezh1884Produer orinWinchester Repeating Arms CompanyMare produiñ1886-1935, 1993 - bremañSkouerennoù produetWar-dro 160.000 (a-raok 1935)Perzhioù teknikelMas4,1 kgHirder1.130 mmHirder ar c'hanol510 mm560 mm610 mm660 mm710 mmEndalc'hKarger korzennek 7, 8 pe 9 c'hartouchennLezennRummad e Bro-C'hallC pe D

Ar Winchester Model 1886 zo ur garabinenn dezhi ul loc'henn-grogenn ijinet gant John Browning e 1884 Historic Timeline war lec'hienn Browning (lennet d'an 03/09/2024) ha gwerzhet gant an embregerezh stadunanat Winchester.

 Istor 
Re vresk e oa kulasenn ar c'harabinennoù Winchester Model 1866 ha Winchester Model 1873 evit degemer kartouchennoù uhel o galloud, hag implijet e veze enne munisionoù savet evit an armoù-dorn da gentañ, evel ar .44-40 Winchester pe an .38-40 Winchester. Abalamour da se ne c'hallent ket bezañ implijet evit chaseal jiboez bras Norzhamerika. E hanterenn gentañ ar bloavezhioù 1880 e c'houlennas T.-G. Barrett, rener Winchester, e vije savet un arm nevez evit diskoulmañ ar gudenn. Karget e voe John Browning d'en ober, ha kinnig a reas e 1884 ur garabinenn dezhi ur sistem kulasenn nevez gouest da anduriñ gwaskoù gaz uheloc’h BIANCHI Didier, Le rifle Winchester 1886 Chiappa Firearms en .45-70, Cibles n°650, miz Eost 2024, pp. 58-62. Anvet e voe Model 1886 gant an embregerezh. Kambret e voe da gentañ e .45-70 Government, .45-90 Sharps ha .40-82 Winchester, met adstummoù a voe savet evit seizh kalibr ouzhpenn betek fin ar gwerzhioù e 1935. E 1895 e voe azasaet an arm ouzh ar c'hartouchennoù nevez enne poultr divoged GARBERS Alan, Winchester Model 1886, Classic Shock and Awe, Guns Magazine, miz Gwengolo 2023 (lennet d'an 03/09/2024).

E 1993 a voe adlañset produiñ ar Model 1886, ha gwerzhet e vez hiziv an deiz stummoù produet gant Winchester (kalibroù .45-70 Government ha .45-90 Winchester) Model 1886 | Lever-action rifles war lec'hienn Winchester (lennet d'an 03/09/2024) pe gant embregerezhioù all evel ar saver armoù Chiappa en Italia.

 Implij 
Abalamour d'ar galloud-tennañ nevez a zegase e voe implijet stank ar Model 1886 gant chaseourien, Amerindianed, torfedourien pe sklêrijennerien da vare astenn ar Stadoù-Unanet war-zu ar C'hornôg. Ar garabinenn tennata kentañ e oa war ar marc'had efedus evit lazhañ bizoned, wapitied, elaned pe grizlied. Ar prezidant stadunanat Theodore Roosevelt a blije kalz ar c'harabinennoù Winchester dezhañ. En o mesk e kave gwelloc'h ar Model 1886, a implije pa laboure evel paotr-saout Model 1886 Lever-action rifles war lec'hienn Winchester (lennet d'an 03/09/2024).

Ar Model 1886 kentañ produet (niverenn-serienn 1) a voe profet gant George E. Albee, un implijad eus Winchester, da Henry Lawton, ur c'habiten. An daou anezhe o doa servijet e arme ar Stadoù-Unanet. Lawton a oa o paouez kemer perzh e bac'hañ ar stourmer apache Geronimo The Prize for Capturing Geronimo, Part II, war lec'hienn Rock Island Auction Company, 09/02/2016 (lennet d 'an 03/09/2024). E 2016 e voe gwerzhet ar skouerenn eus ar garabinenn e sav-taol e 1,6 milion a zollaroù SAGI Guy J., Sold! The $1.26 Million Winchester 1886 Rifle, American Rifleman, 10/05/2016 (lennet d'an 03/09/2024).

Pourvezet e voe ar Model 1886 d'ar Rouantelezh-Unanet da vare ar Brezel-bed Kentañ, e-lec'h ma servijas evel arm a-enep ar Zeppelined, a-drugarez da gartouchennoù .45-90 entanus.

Hiziv an deiz e vez prenet gant dastumerien pe implijet evit abadennoù Cowboy Action Shooting.

 Levrlennadur 
  Martin Pegler, Winchester Lever-Action Rifles, Osprey Publishing, 2015, 80 p., ISBN 978-1472806574

Daveennoù

Rummad:Armoù SUA
Rummad:Karabinennoù
Rummad:Armoù ar Brezel-bed Kentañ